CELEX: E2007C0154
Language: mt
Date: 2007-05-03 00:00:00
Title: Deċiżjoni tal-Awtorità tas-Sorveljanza tal-EFTA Nru 154/07/COL tat- 3 ta’ Mejju 2007 li temenda, għat-tlieta u sittin darba, ir-regoli proċedurali u sostantivi fil-qasam tal-għajnuna mill-Istat

19.3.2009   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 73/23
               
            DEĊIŻJONI TAL-AWTORITÀ TAS-SORVELJANZA TAL-EFTA
      Nru 154/07/COL
      tat-3 ta’ Mejju 2007
      li temenda, għat-tlieta u sittin darba, ir-regoli proċedurali u sostantivi fil-qasam tal-għajnuna mill-Istat
      L-AWTORITÀ TAS-SORVELJANZA TAL-EFTA (1),
      WARA LI KKUNSIDRAT il-Ftehim dwar iż-Żona Ekonomika Ewropea (2), u partikolarment l-Artikoli 61 sa 63 u l-Protokoll 26 tiegħu,
      WARA LI KKUNSIDRAT il-Ftehim tal-Istati tal-EFTA dwar il-ħolqien ta’ Awtorità tas-Sorveljanza u Qorti tal-Ġustizzja (3), u partikolarment l-Artikolu 24 u Artikolu 5(2)(b) tiegħu,
      BILLI taħt l-Artikolu 24 tal-Ftehim dwar is-Sorveljanza u l-Qorti, l-Awtorità għandha ddaħħal fis-seħħ id-dispożizzjonijiet tal-Ftehim taż-ŻEE dwar l-għajnuna mill-Istat,
      BILLI taħt l-Artikolu 5(2)(b) tal-Ftehim tas-Sorveljanza u l-Qorti, l-Awtorità għandha toħroġ avviżi jew linji gwida dwar kwistjonijiet trattati fil-Ftehim taż-ŻEE, jekk dak il-Ftehim jew il-Ftehim tas-Sorveljanza u l-Qorti jipprovdi hekk espressament jew jekk l-Awtorità tqis li hu meħtieġ,
      FILWAQT li tfakkar ir-Regoli Proċedurali u Sostantivi fil-Qasam tal-Għajnuna mill-Istat adottati fid-19 ta’ Jannar 1994 mill-Awtorità (4),
      BILLI l-Kapitolu 9 tal-Linji Gwida dwar l-Għajnuna mill-Istat, Pubblikazzjoni tad-deċiżjonijiet, issa m’għadux jgħodd minħabba emenda għall-Protokoll 3 tal-Ftehim dwar is-Sorveljanza u l-Qorti (5),
      BILLI, minħabba l-adozzjoni tad-Deċiżjoni Nru 195/04/COL (6) tal-Awtorità, il-Linji Gwida proċedurali għall-Għajnuna mill-Istat issa m’għadhomx jgħoddu għall-valutazzjoni tal-għajnuna eżistenti u għall-pjanijiet għall-għoti ta’ għajnuna ġdida:
      
                  —
               
               
                  Il-Kapitolu 11 tal-Linji Gwida dwar l-Għajnuna mill-Istat, il-Kriterji għall-applikazzjoni tal-proċedura mgħaġġla tal-ikklerjar,
               
            
                  —
               
               
                  Il-Kapitolu 13 tal-Linji Gwida dwar l-Għajnuna mill-Istat, ir-Regoli applikabbli għall-każijiet ta’ kumulazzjoni ta’ għajnuna għal skopijiet differenti,
               
            
                  —
               
               
                  L-Anness I għall-Linji Gwida dwar l-Għajnuna mill-Istat, Checklist għall-informazzjoni li għandha tiġi fornuta f’notifiki ta’ għajnuna mill-Istat lill-Awtorità tas-Sorveljanza tal-EFTA (7),
               
            
                  —
               
               
                  L-Anness II tal-Linji Gwida dwar l-Għajnuna mill-Istat, Notifiki għall-użu tal-proċedura mgħaġġla tal-ikklerjar,
               
            
                  —
               
               
                  L-Anness III tal-Linji Gwida dwar l-Għajnuna mill-Istat, Format tar-rapport dettaljat annwali,
               
            
                  —
               
               
                  L-Anness IV tal-Linji Gwida dwar l-Għajnuna mill-Istat, Format tar-rapport simplifikat annwali,
               
            
                  —
               
               
                  L-Anness XIII għal-Linji Gwida dwar l-Għajnuna mill-Istat, Notifika standard skont il-qafas multisettorjali dwar l-għajnuna reġjonali għall-proġetti l-kbar ta’ investiment (8),
               
            
                  —
               
               
                  L-Anness XIV tal-Linji Gwida dwar l-Għajnuna mill-Istat, Formola ta’ notifika għall-għotjiet individwali ta’ għajuna għar-ristrutturazzjoni,
               
            
                  —
               
               
                  L-Anness XV tal-Linji Gwida dwar l-Għajnuna mill-Istat, Formola ta’ notifika għall-għajnuna ta’ salvataġġ,
               
            
                  —
               
               
                  L-Anness XVI tal-Linji Gwida dwar l-Għajnuna mill-Istat, Informazzjoni addizzjonali li tiġi fornuta normalment meta tkun qed tiġi nnotifikata l-għajnuna mill-Istat għal skopijiet ambjentali taħt l-Artikolu 1(3) tal-Protokoll 3 tal-Ftehim dwar is-Sorveljanza u l-Qorti,
               
            BILLI wara l-adozzjoni ta’ linji gwida ġodda dwar l-għajnuna reġjonali bid-Deċiżjoni tal-Awtorità Nru 85/06/COL (9) il-kapitoli li ġejjin tal-Linji Gwida dwar l-Għajnuna mill-Istat m’għadhomx jgħoddu għall-valutazzjoni ta’ pjanijiet ġodda għall-għoti ta’ għajnuna reġjonali:
      
                  —
               
               
                  Il-Kapitolu 25 tal-Linji Gwida dwar l-Għajnuna mill-Istat, Għajnuna Nazzjonali għar-Reġjuni,
               
            
                  —
               
               
                  Il-Kapitolu 25 A tal-Linji Gwida dwar l-Għajnuna mill-Istat, Reviżjoni tal-linji gwida dwar l-għajnuna nazzjonali għar-reġjuni għall-perjodu ta’ wara l-1 ta’ Jannar 2007,
               
            
                  —
               
               
                  Il-Kapitolu 26 A tal-Linji Gwida dwar l-Għajnuna mill-Istat, Qafas Multisettorjali dwar l-għajnuna reġjonali għal proġetti kbar ta’ investiment, issa inkorporat fil-Linji Gwida l-ġodda dwar l-Għajnuna Reġjonali,
               
            
                  —
               
               
                  L-Anness X tal-Linji Gwida dwar l-Għajnuna mill-Istat, L-ekwivalenti f’għotja netta tal-għajnuna għall-investiment,
               
            
                  —
               
               
                  L-Anness XI tal-Linji Gwida dwar l-Għajnuna mill-Istat, Għajnuna sabiex tikkumpensa għall-ispejjeż addizzjonali tat-trasport fir-reġjuni li jikkwalifikaw għal eżenzjoni taħt l-Artikolu 61(3)(c) fuq il-bażi ta’ test dwar id-densità tal-popolazzjoni,
               
            
                  —
               
               
                  L-Anness XII tal-Linji Gwida dwar l-Għajnuna mill-Istat, Metodi kif jiġu determinati l-limiti massimi fuq il-popolazzjoni koperta mid-deroga 61(3)(c),
               
            BILLI d-dispożizzjonijiet li ġejjin dwar l-għajnuna mill-Istat jeħtieġu r-reviżjoni (10):
      
                  —
               
               
                  Il-Kapitolu 10 A, Għajnuna mill-Istat u kapital tar-riskju, ġie sostitwit bil-Kapitolu 10B, Għajnuna mill-Istat għall-promozzjoni ta’ investimenti tal-kapital tar-riskju f’impriżi ta’ daqs żgħir jew medju, wara l-adozzjoni tad-Deċiżjoni tal-Awtorità Nru 313/06/COL (11),
               
            
                  —
               
               
                  Il-Kapitolu 24 tal-Linji Gwida dwar l-Għajnuna mill-Istat, Għajnuna għal industriji tal-azzar mhux tal-ECSC, ma baqax jgħodd mal-adozzjoni tad-Deċiżjoni tal-Awtorità Nru 263/02/COL (12) li introduċiet il-Kapitolu 26 A, Qafas multisettorjali dwar l-għajnuna reġjonali għal proġetti infrastrutturali kbar,
               
            
                  —
               
               
                  Il-Kapitolu 29 tal-Linji Gwida dwar l-Għajnuna mill-Istat, Skemi ġenerali ta’ għajnuna għall-investiment (13), kien relevanti biss fil-kuntest tal-adozzjoni tal-Ftehim taż-ŻEE,
               
            
                  —
               
               
                  L-Anness V tal-Linji Gwida dwar l-Għajnuna mill-Istat, Il-firxa awtorizzabbli ta’ għajnuna għall-SMEs, skont id-daqs tal-kumpanija u fejn tkun tinsab, skada u m’għadux applikabbli.
               
            BILLI huwa tajjeb f’dan il-proċess li jiġu rreveduti l-Linji Gwida dwar l-Għajnuna mill-Istat sabiex dawn jinkorporaw in-Notifika maħruġa mill-Kummissjoni tal-Komunitajiet Ewropej dwar id-determinazzjoni tar-regoli applikabbli għall-valutazzjoni tal-għajnuna illegali mill-Istat (14), għalkemm l-Awtorità diġà, f’numru ta’ okkażjonijiet, irreferiet għaliha,
      BILLI din in-Notifika hija ta’ rilevanza wkoll għaż-Żona Ekonomika Ewropea,
      BILLI applikazzjoni uniformi tar-regoli tal-għajnuna mill-Istat taż-ŻEE għandha tkun żgurata fiż-Żona Ekonomika Ewropea kollha,
      BILLI, skont punt II taħt it-titolu “ĠENERALI” fl-aħħar tal-Anness XV tal-Ftehim taż-ŻEE, l-Awtorità għandha tadotta, wara konsultazzjoni mal-Kummissjoni, atti li jikkorrispondu ma’ dawk li kienu adottati mill-Kummisssjoni Ewropea,
      WARA li kkonsultat mal-Kummissjoni Ewropea,
      FILWAQT li tfakkar li l-Awtorità ikkonsultat lill-Istati tal-EFTA l-Iżlanda, il-Liechtenstein u n-Norveġja fid-29 ta’ Marzu 2007 dwar dan is-suġġett,
      ADOTTAT DIN ID-DEĊIŻJONI:
      Artikolu 1
      Il-Linji Gwida dwar l-Għajnuna mill-Istat għandhom jiġu emendati billi jitneħħew il-kapitoli 9, 10 A, 11, 13, 24, 25, 25 A, 26 A u 29 flimkien mal-Annessi I (bl-eċċezzjoni tat-Taqsima III dwar l-ilmenti) sa V u X sa XVI.
      It-Taqsima III tal-Anness I u l-Annessi VIII u IX se tiġi inkorporata fl-aħħar tat-test tal-Kapitolu dwar l-Ilmenti – il-formola għas-sottomissjoni ta’ lmenti dwar l-għajnuna mill-Istat allegatament illegali, il-Kapitolu dwar l-Għajnuna għat-trasport marittimu u l-Kapitolu dwar l-Assigurazzjoni tal-krediti tal-esportazzjoni għal perjodu qasir tal-Linji Gwida dwar l-Għajnuna mill-Istat, rispettivament.
      L-Anness I ta’ din id-deċiżjoni telenka l-kapitoli u annessi mħassra kollha.
      Artikolu 2
      Il-Linji Gwida dwar l-Għajnuna mill-Istat għandhom ukoll jiġu emendati bl-introduzzjoni ta’ Kapitolu ġdid dwar ir-regoli applikabbli għall-valutazzjoni tal-għajnuna illegali mill-Istat. Il-Kapitolu l-ġdid jinsab f’Anness II ta’ din id-Deċiżjoni.
      Artikolu 3
      Il-Kapitoli tal-Linji Gwida dwar l-Għajnuna mill-Istat mhumiex se jkunu nnumerati. L-istruttura l-ġdida tal-Linji Gwida hija murija għall-fini ta’ informazzjoni fl-Anness III ta’ din id-Deċiżjoni.
      It-test tal-Linji Gwida dwar l-Għajnuna mill-Istat se jiġi aġġornat f’dan is-sens. L-ebda referenza m’hi se ssir għan-numru tal-kapitolu iżda għat-titolu tal-linji gwida fir-rigward tar-referenzi għal kapitoli li għadhom jeżistu. Fir-rigward ta’ referenzi għal kapitoli mħassra, in-numru tal-kapitolu preċedenti se jinżamm (15).
      Artikolu 4
      L-Istati tal-EFTA għandhom ikunu mgħarrfa permezz ta’ ittra, inkluża kopja ta’ din id-Deċiżjoni u inklużi l-Annessi.
      Artikolu 5
      Il-Kummissjoni Ewropea għandha tkun mgħarrfa, skont punt (d) ta’ Protokoll 27 tal-Ftehim taż-ŻEE, permezz ta’ kopja ta’ din id-Deċiżjoni, inklużi l-Annessi.
      Artikolu 6
      Id-Deċiżjoni, inkluż l-Anness tagħha, għandha tkun ippubblikata fit-Taqsima taż-ŻEE u fis-Suppliment taż-ŻEE tal-Ġurnal Uffiċjali tal-Unjoni Ewropea.
      Artikolu 7
      Il-verżjoni bl-Ingliż biss hi awtentika.
      
         Magħmula fi Brussell, 3 ta’ Mejju 2007.
         
            
               Għall-Awtorità tas-Sorveljanza tal-EFTA
            
            Bjørn T. GRYDELAND
            
               President
            
            Kurt JAEGER
            
               Membru tal-Kulleġġ
            
         
      
      
         (1)  Minn hawn ‘il quddiem imsejħa l-Awtorità.
      
         (2)  Minn hawn ‘il quddiem imsejjaħ il-Ftehim taż-ŻEE.
      
         (3)  Minn hawn ‘il quddiem imsejjaħ il-Ftehim dwar is-Sorveljanza u l-Qorti.
      
         (4)  Il-Linji Gwida għall-applikazzjoni u l-interpretazzjoni tal-Artikoli 61 u 62 tal-Ftehim dwar iż-ŻEE u l-Artikolu 1 tal-Protokoll 3 tal-Ftehim dwar is-Sorveljanza u l-Qorti, adottati u maħruġa mill-Awtorità tas- Sorveljanza tal-EFTA fid-19 ta’ Jannar 1994, ippubblikati fil-ĠU L 231, 3.9.1994, p. 1, u fis-Supplimenti ŻEE 3.9.1994 Nru 32. Il-Linji Gwida ġew emendati l-aħħar fis-7 ta’ Frar 2007 permezz tad-Deċiżjoni Nru 14/07/COL, li għadha ma ġietx ippubblikata. Minn hawn ‘il quddiem imsejħa l-Linji Gwida għall-Għajnuna mill-Istat. Il-Linji Gwida dwar l-Għajnuna mill-Istat jinsabu fuq is-sit tal-Internet tal-Awtorità.
      
         (5)  Ftehim bejn l-Istati tal-EFTA sabiex jiġi emendat il-Protokoll 3 ffirmat fl-10 ta’ Diċembru 2001 (data tad-dħul fis-seħħ: 28 ta’ Awwissu 2003).
      
         (6)  Deċiżjoni Nru 195/04/COL tal-14 ta’ Lulju 2004 dwar id-dispożizzjonijiet tal-implimentazzjoni msemmija fl-Artikolu 27 fil-Parti II tal-Protokoll 3 tal-Ftehim bejn l-Istati tal-EFTA dwar it-Twaqqif ta’ Awtorità tas-Sorveljanza u l-Qorti tal-Ġustizzja, (ĠU L 139, 25.5.2006, p. 37).
      
         (7)  Bl-eċċezzjoni tat-Taqsima III, li fiha formola għall-ilmenti.
      
         (8)  Formoli ġodda ta’ notifika għall-għajnuna reġjonali ġew adottati permezz tad-Deċiżjoni tal-Awtorità Nru 387/06/COL tat-13 ta’ Diċembru 2006 li temenda d-Deċiżjoni tal-Kulleġġ Nru 195/04/COL dwar id-dispożizzjonijiet ta’ implimentazzjoni msemmija fl-Artikolu 27 fil-Parti II tal-Protokoll 3 tal-Ftehim bejn l-Istati tal-EFTA dwar it-Twaqqif ta’ Awtorità tas-Sorveljanza u Qorti tal-Ġustizzja fir-rigward tal-formoli standard għan-notifika tal-għajnuna, li għadhom mhumiex ippubblikati fit-Taqsima taż-ŻEE tiegħu u fis-Suppliment taż-ŻEE tal-Ġurnal Uffiċjali tal-Unjoni Ewropea.
      
         (9)  Id-Deċiżjoni tal-Awtorità tas-Sorveljanza tal-EFTA tas-6 ta’ April 2006 li temenda, għas-sitta u ħamsin darba, ir-regoli proċedurali u sostantivi fil-qasam tal-għajnuna mill-Istat billi tintroduċi Kapitolu ġdid 25.B: Għajnuna Reġjonali Nazzjonali mill-2007 sal-2013, li għadha mhix ippubblikata. Disponibbli fuq is-sit tal-Internet tal-Awtorità.
      
         (10)  Dawn ir-regoli m’għadhomx applikabbli għall-valutazzjoni ta’ pjanijiet ġodda għall-għoti ta’ għajnuna mill-Istat.
      
         (11)  Deċiżjoni tal-Awtorità tas-Sorveljanza Nru 313/06/COL tal-Awtorità tas-Sorveljanza tal-EFTA li temenda, għad-disgħa u ħamsin darba, ir-regoli proċedurali u sostantivi fil-qasam tal-għajnuna mill-Istat billi tintroduċi Kapitolu ġdid 10.B: Għajnuna mill-Istat għall-promozzjoni tal-investimenti tal-kapital tar-riskju f’impriżi ta’ daqs żgħir jew medju, li għadha mhix ippubblikata. Disponibbli fuq is-sit tal-Internet tal-Awtorità.
      
         (12)  Deċiżjoni tal-Awtorità tas-Sorveljanza tal-EFTA Nru 263/06/COL tat-18 ta’ Diċembru 2002 li emendat għas-sitta u tletin darba r-Regoli Proċedurali u Sostantivi fil-Qasam tal-Għajnuna mill-Istat billi introduċiet il-Kapitolu ġdid 26 A: Qafas multisettorjali dwar l-għajnuna reġjonali għal proġetti kbar ta’ investiment (ĠU L 139, 25.5.2006, p. 8).
      
         (13)  Li saret fl-1994 u tgħid li l-iskemi ġenerali ta’ għajnuna għall-investiment huma inkompatibbli mal-funzjonament tal-Ftehim taż-ŻEE. Għalkemm l-Istati tal-EFTA kellhom jikkonformawhom mal-Ftehim tal-EFTA taħt l-obbligu ġenerali tagħhom li jieħdu l-miżuri kollha xierqa sabiex jiżguraw it-twettiq tal-obbligazzjonijiet li jirriżultaw mill-Ftehim tal-EFTA (artikolu 3), xi Stati tal-EFTA jistgħu għadhom qed japplikaw skemi bħal dawn. Għalhekk hija tistabbilixxi r-regoli li jwasslu għal notifika f’każijiet individwali tal-applikazzjoni ta’ skemi bħal dawn. Hija parzjalment tirreferi għal ittra mill-Kummissjoni lill-Istati Membri SG(79) D/10478 tal-14 ta’ Settembru 1979 li ġiet inkorporata bħala punt 32 fl-Anness XV għall-Ftehim taż-ŻEE.
      
         (14)  ĠU C 119, 22.5.2002, p. 22.
      
         (15)  Verżjoni kkonsolidata tal-Linji Gwida dwar l-Għajnuna mill-Istat jinsabu fuq is-sit tal-Internet tal-Awtorità: http://www.eftasurv.int/
      
         ANNESS I
         TAQSIMA A –   KAPITOLI MĦASSRA MIL-LINJI GWIDA DWAR L-GĦAJNUNA MILL-ISTAT
         
                     Titolu
                  
                  
                     Numru tal-kapitolu
                  
               
                     Pubblikazzjoni ta’ deċiżjonijiet
                  
                  
                     9
                  
               
                     Għajnuna mill-Istat u kapital tar-riskju
                  
                  
                     10 A (*)
                     
                  
               
                     Kriterji għall-applikazzjoni tal-proċedura tal-ikklerjar mgħaġġel
                  
                  
                     11
                  
               
                     Regoli applikabbli għall-każijiet ta’ kumulazzjoni tal-għajnuna għal skopijiet differenti
                  
                  
                     13
                  
               
                     Għajnuna għal industriji tal-azzar mhux tal-KEFA
                  
                  
                     24
                  
               
                     L-għajnuna nazzjonali għar-reġjuni
                  
                  
                     25 (*)
                     
                  
               
                     Reviżjoni tal-linji gwida dwar l-għajnuna nazzjonali għar-reġjuni għall-perjodu ta’ wara l-1 ta’ Jannar 2007
                  
                  
                     25 A (*)
                     
                  
               
                     Qafas multisettorjali dwar l-għajnuna reġjonali għal proġetti kbar ta’ investiment
                  
                  
                     26 A (*)
                     
                  
               
                     Skemi ġenerali ta’ għajnuna għall-investiment
                  
                  
                     29
                  
               TAQSIMA B –   ANNESSI MĦASSRA MIL-LINJI GWIDA DWAR L-GĦAJNUNA MILL-ISTAT.
         L-Annessi I (bl-eċċezzjoni tat-Taqsima III dwar l-ilmenti) sa V u X sa XVI tħassru.
         Dik li qabel kienet it-Taqsima III tal-Anness I, l-Annessi VIII u IX ġew inkorporati fl-aħħar tat-test tal-Kapitolu dwar l-Ilmenti – il-formola għas-sottomissjoni ta’ lmenti dwar l-għajnuna mill-Istat allegatament illegali, il-Kapitolu dwar l-Għajnuna għat-trasport marittimu u l-Kapitolu dwar l-Assigurazzjoni tal-krediti tal-esportazzjoni għal perjodu qasir tal-Linji Gwida dwar l-Għajnuna mill-Istat, rispettivament).
         
            (*)  Dawn il-kapitoli jistgħu jkunu għadhom relevanti għal valutazzjoni tal-għajnuna illegali u għalhekk għadhom disponibbli fuq is-sit tal-Internet tal-Awtorità (lista ta’ kapitoli mħassra).
      
      
         ANNESS II
         IL-KAPITOLU l-ĠDID TAL-LINJI GWIDA DWAR l-GĦAJNUNA MILL-ISTAT
         REGOLI APPLIKABBLI GĦALL-VALUTAZZJONI TAL-GĦAJNUNA ILLEGALI MILL-ISTAT
         Numru ta’ strumenti approvati mill-Awtorità tas-Sorveljanza tal-EFTA (minn hawn ‘il quddiem “l-Awtorità”) matul is-snin fihom dispożizzjoni li tgħid li l-għajnuna illegali mill-Istat, jiġifieri għajnuna li ssir bi ksur tal-Artikolu 1(3) ta’ Parti I tal-Protokoll 3 tal-Ftehim dwar is-Sorveljanza u l-Qorti (1), għandha tiġi vvalutata skont it-testi fis-seħħ fiż-żmien meta l-għajnuna ngħatat. Dan hu, pereżempju, il-każ għall-Kapitolu tal-Linji Gwida tal-Awtorità dwar l-Għajnuna mill-Istat għall-ħarsien ambjentali.
         Għall-fini tat-trasparenza u ċ-ċertezza legali, l-Awtorità tinforma lill-Istati tal-EFTA u lill-partijiet terzi li ddeċidiet li tkompli tapplika l-istess regoli fir-rigward tal-istrumenti kollha li jindikaw kif l-Awtorità teżerċita d-diskrezzjoni tagħha sabiex tivvaluta l-kompatibilità tal-għajnuna mill-Istat mat-tħaddim tal-Ftehim taż-ŻEE. Għalhekk, l-Awtorità għandha dejjem tivvaluta l-kompatibilità tal-għajnuna illegali mill-Istat mat-tħaddim tal-Ftehim taż-ŻEE f’konformità mal-kriterji sostantivi stabbiliti f’kull strument fis-seħħ fiż-żmien meta tingħata l-għajnuna.
         Dan bla ħsara għar-regoli aktar speċifiċi li hemm fil-Kapitolu tal-Linji Gwida dwar l-Għajnuna mill-Istat dwar l-għajnuna mill-Istat għas-salvataġġ u r-ristrutturar ta’ impriżi fid-diffikultà.
         Dan mill-Istat bla ħsara għall-interpretazzjoni ta’ Atti fil-qasam tal-għajnuna mill-Istat, inkorporati fil-Ftehim taż-ŻEE.
         
            (1)  Ftehim bejn l-Istati tal-EFTA dwar it-Twaqqif ta’ Awtorità tas-Sorveljanza u l-Qorti tal-Ġustizzja, li jissejjaħ il-Ftehim dwar is-Sorveljanza u l-Qorti.
      
      
         ANNESS III
         STRUTTURI ĠODDA TAL-LINJI GWIDA DWAR L-GĦAJNUNA MILL-ISTAT
         
                     Titolu
                  
                  
                     Ex-kapitolu
                  
               
                     Emendi
                  
               
                     Werrej
                  
               Parti I:   Daħla
                  
               
                     Introduzzjoni
                  
                  
                     1
                  
               
                     Bażi legali u dispożizzjonijiet ġenerali
                  
                  
                     2
                  
               Parti II:   Regoli proċedurali
                  
               
                     Regoli applikabbli għall-valutazzjoni tal-għajnuna illegali mill-istat
                  
                  
                      
                  
               
                     Kooperazzjoni bejn il-qrati nazzjonali u l-Awtorità tas-Sorveljanza tal-EFTA fil-qasam tal-għajnuna mill-Istat.
                  
                  
                     9 A
                  
               
                     Ilmenti – formola għat-tressiq ta’ ilmenti li jirrigwardaw għajnuna allegatament illegali mill-istat
                  
                  
                     9B
                  
               
                     Segretezza professjonali f’deċiżjonijiet tal-għajnuna mill-istat
                  
                  
                     9C
                  
               Parti III:   Regoli tal-għajnuna orizzontali
                  
               
                     Għajnuna lill-impriżi ta’ daqs żgħir ħafna, żgħir, jew medju (SMEs)
                  
                  
                     10
                  
               
                     Għajnuna reġjonali nazzjonali 2007 - 2013
                  
                  
                     25B
                  
               
                     Għajnuna mill-Istat għall-promozzjoni tal-investimenti tal-kapital tar-riskju f’impriżi ta’ daqs żgħir jew medju, li għadha mhix ippubblikata
                  
                  
                     10B
                  
               
                     Għajnuna għar-riċerka u l-iżvilupp u l-innovazzjoni
                  
                  
                     14
                  
               
                     Għajnuna għall-ħarsien ambjentali
                  
                  
                     15
                  
               
                     Għajnuna għas-salvataġġ u r-ristrutturar ta’ impriżi f’diffikultà
                  
                  
                     16
                  
               Parti IV:   Regoli speċifiċi għas-settur
                  
               
                     Metodoloġija għall-analiżi tal-għajnuna mill-istat marbuta ma’ stranded costs
                     
                  
                  
                     21
                  
               
                     Għajnuna ta’ salvataġġ u ristrutturar u għajnuna tal-għeluq għas-settur tal-azzar
                  
                  
                     22
                  
               
                     Għajnuna għat-trasport marittimu
                  
                  
                     24 A
                  
               
                     Għajnuna għall-bini ta’ vapuri
                  
                  
                     24B
                  
               
                     L-applikazzjoni tar-regoli tal-għajnuna mill-istat għax-xandir tas-servizz pubbliku
                  
                  
                     24C
                  
               
                     Għajnuna għas-settur tal-avjazzjoni
                  
                  
                     30
                  
               
                     Il-finanzjament tal-ajruporti u l-għajnuna tal-bidu lil-linji tal-ajru li jitilqu minn ajruporti reġjonali
                  
                  
                     30 A
                  
               
                     Għajnuna għall-bini tal-vapuri mogħtija bħala għajnuna għall-iżvilupp għal pajjiż li qed jiżviluppa
                  
                  
                     31
                  
               Parti V:   Strumenti speċifiċi ta’ għajnuna
                  
               
                     Garanziji mill-istat
                  
                  
                     17
                  
               
                     Assigurazzjoni tal-kreditu tal-esportazzjoni fuq perjodu ta’ żmien qasir
                  
                  
                     17 A
                  
               
                     Applikazzjoni tar-regoli dwar l-għajnuna mill-istat fir-rigward tat-tassazzjoni diretta tal-impriżi
                  
                  
                     17B
                  
               
                     Elementi ta’ għajnuna mill-istat fil-bejgħ ta’ art u bini mill-awtoritajiet pubbliċi
                  
                  
                     18B
                  
               Parti VI:   Regoli dwar il-proprjetà statali tal-impriżi, l-għajnuna lill-impriżi pubbliċi u servizzi ta’ interess ekonomiku ġenerali
                  
               
                     Għajnuna mill-istat fil-forma ta’ kumpens għas-servizz pubbliku
                  
                  
                     18C
                  
               
                     Parteċipazzjoni tal-awtoritajiet pubbliċi
                  
                  
                     19
                  
               
                     Applikazzjoni tad-dispożizzjonijiet tal-għajnuna mill-istat għall-impriżi pubbliċi fis-settur tal-manifattura
                  
                  
                     20
                  
               Parti VII:   Oħrajn
                  
               
                     Konverżjoni bejn il-muniti nazzjonali u l-Euro
                  
                  
                     33
                  
               
                     Rati ta’ Referenza u rati ta’ tnaqqis u rati ta’ imgħax li għandhom jiġu applikati meta tkun irkuprata għajnuna mill-Istat mhux skont il-liġi
                  
                  
                     34